**Aholansaari B**

**13.-20.6.2022**

**Hei rippikoululainen   
ja huoltajat,**

Tähän on koottu kaikki tarpeellinen tieto riparista, leirijaksosta ja konfirmaatiosta. Huoltajat voivat selailla tämän läpi, mutta ennen kaikkea sinä riparilainen, lue huolella!

Kuva, joka sisältää kohteen lelu

Kuvaus luotu automaattisesti

**Ryhmän työntekijät:**

**Mio Mokki Outi Noponen Merja Alanne**

**Leirin turvallisuusvastaava 040 513 0869 050 347 2548**

**050 438 0207**

**Harjoittelija Rosa, Apuohjaaja Pinja, Isoset Eemeli, Gabriel, Justus, Kata ja Nanna**

**LEIRILLE LÄHTÖ JA PALUU**

Bussi leirille lähtee **ma 13.6. klo 9 Leppävaaran kirkolta.**

TULE KIRKOLLE JO 8.45 ettet myöhästy!

Palaamme **maanantaina 20.6. noin klo 20 Leppävaaran kirkolle.** Matka on pitkä, joten tarkkaa paluuaikaa on vaikea vielä sanoa. Nuoret voivat infota huoltajiaan matkan varrelta.

**LEIRILLÄ**

**Vakuutus**

Leiriläisillä on seurakunnan puolesta ryhmätapaturmavakuutus. Vakuutus **ei kata** kadonneita tai rikkoutuneita matkatavaroita eikä hoidoksi määrättyjä lääkkeitä.

**Mitä mukaan?**

Pakkaa ainakin nämä

* pussilakana, aluslakana ja tyynyliina
* pyyhe
* henkilökohtaiset hygieniatuotteet
* useampi vaihtovaatekerta (muista tarpeeksi sukkia ja alusvaatteita!)
* ulkoiluun sopivat vaatteet ja ulkokengät, joilla voi juosta ja kävellä
* sairauden hoitoon liittyvä lääkitys (tähän kuuluvat myös särky- ja allergialääkkeet). **Me työntekijät emme voi antaa lääkkeitä nuorille**.
  + Jos nuoren säännöllisiin lääkkeisiin on tullut muutoksia, ole yhteydessä ohjaajiin niin korjaamme tiedon henkilötietolomakkeeseen. Huom! Lääkkeiden tulee olla alkuperäispakkauksissa.
* KELA-kortti (jos sairastut ja joudut käymään lääkärissä)
* Muistiinpanovälineet

Voit ottaa myös

* uima-asu ja saunakamat, jos aiot saunoa tai uida
* släbärit tms. helpot kengät ruokalan ja muiden tilojen välillä kulkemiseen
* omia ekstraeväitä ja herkkuja
* rahaa. Opistolla on kahvila ja saatamme käväistä Järvenpäässä kaupassa.

Älä ota leirille

* Läppäriä tai muuta erityisen kallista elektroniikkaa.
* Energiajuomia
* Vahvoja hajusteita
* Päihteitä tai tupakkatuotteita

Riparilla saat itsellesi Raamatun, virsikirjan ja rukoushelmet.

**Yhteisiä pelisääntöjä**

Leirille tullessa sitoudutaan yhteisiin pelisääntöihin ja leirikeskuksen henkilökunnan antamiin ohjeisiin. Tavoitteena on, että kaikilla on turvallista leirillä, niin henkisesti, fyysisesti kuin hengellisestikin.

Päihteet eri muodoissaan on kielletty ja leirimme ovat savuttomia. Jos päihteitä löytyy nuoren hallusta, nuoren leirijakso päättyy välittömästi ja hänen täytyy palata kotiin huoltajien kustannuksella.

Puhelimet pidetään hiljaisena taskussa, laukussa tai majoitushuoneessa aina silloin, kun leirillä on yhteistä ohjelmaa. Joissain työskentelyissä puhelimia saatetaan hyödyntää. Ohjaajiin saa turvallisuussyistä yhteyden tarvittaessa puhelimitse milloin vain leirin aikana.

**Terveysturvallisuus**

Vietämme leirillä paljon aikaa yhdessä. Niin vatsataudit, koronavirus kuin muutkin tarttuvat sairaudet leviävät leirioloissa helposti. **Leirille voi tulla vain terveenä**. Jos sinulla on mitään sairauden oireita, älä tule leirille. Tällaisessa tilanteessa järjestämme sinulle halutessasi paikan toiseen ripariryhmään.

Kiinnitämme leirillä erityistä huomiota käsihygieniaan. Jos leirillä epäillään koronatartuntaa, toimimme viranomaisten antamien ohjeiden mukaisesti. Leirikeskuksessa on käsidesiä ja meillä on mukana korona-pikatestejä. Maskia saa halutessaan käyttää, mutta ne on otettava mukaan itse. **Jos nuori sairastuu leirillä, on huoltajien vastuulla noutaa nuori kotiin.**

Kannamme yhdessä vastuuta omasta ja toistemme hyvinvoinnista ja terveydestä. Jos mielessäsi on kysyttävää rippikouluun liittyen, ole rohkeasti yhteydessä meihin ohjaajiin.

**Tilat ja majoitus**

Riparilla majoitutaan neljän hengen huoneissa. Muutamalla huonekunnalla on käytössään yhteiset suihkutilat. Kunnioitamme toisten yksityisyyttä!

Työskentelyt tapahtuvat pääsääntöisesti aina samassa tilassa.

**Ohjelma**

Erillisestä tiedostosta löydät alustavan ohjelman.

Ulkoilemme paljon, joten huomioi tämä varusteissasi ja asenteessasi.

Kuva, joka sisältää kohteen lelu

Kuvaus luotu automaattisesti

Kuva, joka sisältää kohteen pöytä

Kuvaus luotu automaattisesti**KONFIRMAATIOHARJOITUS JA KONFIRMAATIO**

* Konfirmaatioharjoitus pidetään Leppävaaran kirkossa **23.8. klo 17.30-19**
* Konfirmaatiomessu on Leppävaaran kirkossa **la 27.8. klo 11.**Konfirmoitavat tulevat kirkolle **kello 9 valokuvausta varten.**

Konfirmaatio kestää noin tunnin.

Noudatamme tilaisuuksissa kulloinkin mahdollisesti voimassa olevia kokoontumisrajoituksia ja muita koronaturvallisuusohjeita.

**Kummit** tai muut läheisetovat tervetulleita siunaamaan kummilastaan konfirmaatiossa. Siunaamisesta ohjeistetaan konfirmaation kuluessa.

**Valokuvaus** toimii samalla periaatteella kuin koulukuvaus ja siitä annetaan tarkemmat ohjeet nuorille konfirmaatioharjoituksissa. Kuvaamisen suorittaa Kuva-Ahti. Kuvaus tapahtuu kirkon takkahuoneessa (muotokuvat) ja ulkona (ryhmäkuvat). Ensin kuvataan muotokuvat, sen jälkeen ryhmäkuvat. Kuvaajalla on kukat mukana, mutta myös omia kukkia voi käyttää. Valokuvaukseen osallistuminen on vapaaehtoista eikä kuvia ole myöskään pakko lunastaa.

Kuva, joka sisältää kohteen vektorigrafiikka

Kuvaus luotu automaattisesti

**LEPPÄVAARAN SEURAKUNTA SOMESSA**

Rippikoulujen kuulumisia voi seurata Leppävaaran seurakunnan sosiaalisen median kanavista:

nuortensiipi

Kuva, joka sisältää kohteen teksti, clipart-kuva

Kuvaus luotu automaattisestileppavaaransrk

leppävaaranseurakunta

Leppävaaran seurakunnan nuorisotyön nettisivuilta löytyy tietoa nuorten toiminnasta ja isosuudesta


www.nuortensiipi.fi

Oman ryhmän nettisivut: nuortensiipi.fi -> Ripari -> Aholansaari B

Katso myös

Kuva, joka sisältää kohteen lelu, vektorigrafiikka

Kuvaus luotu automaattisestiwww.kirkkoespoossa.fi/leppavaaran-seurakunta

****